Krio keel

Krio keel on inglise keelel põhinev kreoolkeel, mis kuulub Atlandi keelkonda. 

Enamik keele sõnavarast (ligi 70%) tuleb inglise keelest, kuid häälikusüsteem ja grammatika sarnanevad pigem Aafrika keelte, eriti joruba keele omaga. Krio keel sarnaneb väga Nigeeria pidžini ja Jamaica provintsikeelega.

Krio keelt kõneldakse peamiselt Sierra Leones (Freetowni kogukonnad, poolsaarel, Banaanisaared, Yorki saar, Bonthe). http://www.ethnologue.com/language/kri Samuti leidub krio keele kõnelejaid Gambias, Guineas, Senegalis, Ameerika Ühendriikides.

1993. aasta andmetel oli Sierra Leones krio keele kõnelejaid 473 000. Uuemate andmete järgi kõneleb krio keelt umbkaudu 6 250 000 inimest – peaaegu terve Sierra Leone elanikkond (97% elanikest).

Arvsõnad
Kuna krio keel on inglise keelel põhinev kreoolkeel, sarnanevad selle keele arvsõnad (1–10) inglise keele arvsõnadega.

 (wan) – üks
 (two) – kaks
 (treee) – kolm
 (foh) – neli
 (five) – viis
 (six) – kuus
 (sevin) – seitse
 (ayt) – kaheksa
 (nine) – üheksa
 (ten) – kümme

Grammatika
Krio keeles ei ole grammatilist sugu. Küll aga on olemas nimetav, osastav ja omastav kääne.

Küsisõnad
 udat  kes wetin  mida ustem  millal usay  kus wetin mek  miks

Krio keel kuulub toonikeelte hulka, st intonatsioonierinevused eristavad sõnade tähendusi. Nagu paljudes teisteski kreoolides, saab küsimust küsida ainult intonatsiooni muutmisega.

Näiteks: “Yu de go?”: “Kas sa lähed?” või “Yu de go.”: “Sa lähed.”

Krio keeles on 6 täishäälikut ja 23 konsonanti:
 Täishäälikud  i e ɛ a ɔ o u Diftongid  ay aw ɔy Konsonandid  p b t d k g kp gb m n ng ny j ch f v th s z sh zh h r l w y

Asesõnad
 ah, mi, mi  mina, mind, minu yu, yu, yu  sina, sind, sinu i, im, in tema, teda, tema wi, wi, wi  meie, meid, meie una, una, unu  teie, teid, teie den, dem, den  nemad, neid, nende 

Krio keel kasutab ladina kirjasüsteemi, kuid mitte tähti q ja x. Lisatud on kolm tähte Aafrika tähestikust: Ɛɛ, Ŋŋ (eng) ja Ɔɔ.

Siin on näidatud krio keele kirjutamissüsteemi soovituslik ortograafia, mida kasutatakse Sierra Leone koolides ja ülikoolides. Osade täishäälikute jaoks kasutatakse foneetilisi sümboleid.

Näited krio keele häälikutest inglise keele abil:
ɛ nagu inglise keeles 'bed'
e nagu inglise keeles 'day'
ɔ nagu inglise keeles 'cot'
o nagu inglise keeles 'bowl' or 'boat'
u nagu inglise keeles 'fool'
i nagu inglise keeles 'seat'

Pehme nasaalne suulae häälik 'ŋ' (nagu inglise sõnas 'king') on krio keeles kasutuses ‘fulɔp piŋ’ (ääreni täis). 

Keelenäited
Kuidas sul läheb? – Aw Di bodi? / Aw di go de go?
Ma olen väsinud. – Ah taya bad bad.

Krio keeles on rohkelt idiomaatilisi väljendeid
Näiteks:
big yay (suur + silm) 'ahnus'
swit mOt (magus + suu) 'veenvus'
swit pis (magus+ uriin) 'diabeet'
tranga at (tugev + süda) 'järeleandmatu'
big at (suur + süda) 'uhke", 'kangekaelne'
bad at (halb + süda) 'kadedus', 'armukadedus' http://www.hawaii.edu/satocenter/langnet/definitions/krio.html

Viited

Kategooria:Inglise kreoolkeeled
Kategooria:Sierra Leone